கேள்வி: பன்காலா - வரலாறு குறித்து விரிவாக சொல்லுங்கள்.
பதில்: பன்காலாவின் வரலாறு மராட்டியப் பேரரசு வரலாற்றுடனும், அதன் நிறுவனர் சத்ரபதி சிவாஜி (பேரரசர்) நெருக்கமாக தொடர்புடையது. சத்ரபதி சிவாஜி தனது குழந்தை பருவத்தில் தனது வீடுகளைத் தவிர 500 நாட்களுக்கு மேல் கழித்த ஒரே கோட்டை இதுவாகும். இது 1782 வரை மராத்தா மாநிலத் தலைநகராக இருந்தது. 1827இல் இது பிரித்தானியப் பேரரசு ஒரு பகுதியாக மாறியது. கோட்டையினுள் மற்றொரு சிறிய கோட்டை ஒன்று உள்ளது. படையினரை குணப்படுத்த நெய்யுடன் கிணறுகள் நிரம்பியிருந்ததாகக் கூறப்படுகிறது. பிரபல கவிஞர் மொரோபந்த் இங்கே தங்கினார். அருகிலேயே சம்பாஜி கோயில், சோமேசுவர் கோயில்,தீன் தர்வாசா, மற்றும் ராஜ் திண்டி, சஜ்ஜா கோதி, அம்பாபாய் கோயில் ஆகியவை உள்ளன. இங்கு சிவாஜி போர்களுக்குச் செல்வதற்கு முன்பு ஆசீர்வாதம் பெற்றுச் சென்றார். சிவாஜியின் அமைச்சரும், படைத்தலைவருமான பாஜி பிரபு தேஷ்பாண்டே போரின் போது மன்னர் சிவாஜியை, எதிரிகளிடமிருந்து பன்காலா கோட்டையிலிருந்து காப்பாற்றி, தனது இன்னுயிரை துறந்தார்.
கேள்வி: பன்காலா - நிலவியல் பற்றி விளக்கவும்.
பதில்: பன்காலா 16 ° 49′12 ″ வடக்கிலும் 74 ° 7′12 ″ கிழக்கிலும் அமைந்துள்ளது . [http://www.fallingrain.com/world/IN/16/Panhala.html Falling Rain Genomics, Inc - Panhala] இதன் சராசரி உயரம் 754 மீட்டர் (2473 அடி). பன்காலா தொடர் வண்டி மற்றும் பேருந்து வழியாக கோலாப்பூர் மற்றும் சாங்லியுடன் இணைக்கப்பட்டுள்ளது. கோலாப்பூர் சுமார் 20 கி.மீ தூரத்திலும், சாங்லி 55 கி.மீ தூரத்திலும் உள்ளது. கோலாப்பூர் சத்ரபதி சாகாஜி மகராஜ் தொடர்வண்டி முனையம் 20 கி.மீ தூரத்தில் உள்ளது. மீரஜ் 55 கி.மீ. தொலைவில் உள்ளது.
கேள்வி: பன்காலா - புள்ளிவிவரங்கள் பற்றி தகவல் சொல்.
பதில்: 2001 மக்கள் தொகைக் கணக்கெடுப்புப்படி]], பன்காலாவில் ஆண்கள் 57% மற்றும் பெண்கள் 43% என 3450 பேர் இருக்கின்றனர். நகரின் சராசரி கல்வியறிவு விகிதம் 83% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 88%. மக்கள் தொகையில் 10% 6 வயதுக்குட்பட்டவர்கள்.
கேள்வி: பன்காலா - பன்காலா தாவரவியல் பூங்கா பற்றி தகவல் சொல்.
பதில்: பன்காலா நகராட்சி மன்றம், வனத்துறை மற்றும் சமூக வனவியல் ஆகியவற்றின் கூட்டு முயற்சியாக 2.56 ஹெக்டேர் பரப்பளவில் ஒன்று தாவரங்களின் தோட்டம் ஒன்று ஏற்படுத்தப்பட்டுள்ளது. இங்கு பூக்கும் தாவரங்களில் 3000க்கும் மேற்பட்ட வகைகள் உள்ளன. நடப்பட்ட இனங்களில் மரங்கள் (158 இனங்கள்), புதர்கள் (87 இனங்கள்), புல் (7 இனங்கள்), மூலிகைகள் (19 இனங்கள்), மூங்கில் (6 இனங்கள்), மல்லிகை (3 இனங்கள்) போன்றவை. இந்த செயல்பாடு மகாராட்டிராவில் ஒரு தனித்துவமான செயல்பாடாகும்.